דוד בר-רב-האי

דוד בר-רב-האי (בורובוי) (10 ביולי 1894 - 14 ביולי 1977) היה מפעילי מפא"י והפועל הצעיר וחבר הכנסת מטעם מפא"י.

קורות חיים
בר-רב-האי, בן לאה (בת דוד בילליג) ויעקב בורובוי, נולד בניז'ין שבמחוז צ'רניהיב, שהשתייכה ל (כיום באוקראינה). הוא אחיו של שאול בורובוי, היסטוריון וכלכלן סובייטי, ושל לב בורובוי, בלשן ומתורגמן. ב-1919 נשא לאישה את שולמית, בתם של מאיר ודינה ואחותו של נחום חת, אשר למדה רפואת ילדים ויותר מאוחר כיהנה כיו"ר ויצו. במסגרת הפועל הצעיר היה מזכיר קהילת אודסה בין 1919 ל-1921, פעילות זו הביאה אותו לריצוי עונש מאסר בסיביר. עלה לארץ ישראל בשנת 1924. למד בבית הספר המנדטורי למשפטים והוסמך כעורך דין. החל משנת 1944 שימש כחבר הוועד הלאומי והשתתף בקונגרסים הציוניים ה-14, ה-19, ה-20 וה-21. בר-רב-האי היה חבר הכנסת בכנסות הראשונה עד החמישית. במקביל ולאחר סיום כהונתו בכנסת, היה בעל משרד עורכי דין פעיל בחיפה, שייצג בין היתר במשך שנים רבות את הטכניון.

נקבר בבית הקברות חוף הכרמל בחיפה. על שמו רחוב בחיפה.

לקריאה נוספת
 'בר־רב־האי (בורובוי), דוד', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 118.

קישורים חיצוניים

הערות שוליים

חברי כנסת מטעם מפא"י
אנשי העלייה הרביעית
חברי אספת הנבחרים השלישית
חברי הוועד הלאומי
עורכי דין ישראלים במאה ה-20
חיפה: אישים
חברי מועצת המדינה הזמנית מטעם מפא"י
חברי הפועל הצעיר
חברי הכנסת השנייה
חברי הכנסת השלישית
חברי הכנסת הרביעית
חברי הכנסת החמישית
ישראלים ילידי האימפריה הרוסית
יושבי ראש ועדת הכנסת
בוגרי בית הספר המנדטורי למשפטים
פעילים ציונים באוקראינה
אישים הקבורים בחיפה
ישראלים שנולדו ב-1894
ישראלים שנפטרו ב-1977